**שם השיעור: מסיבת פורים**

**מיועד לכיתות: יסודי ועל יסודי**

**כתיבה: שלומית יחיא**

**זמן שיעור: שלושה-ארבעה שיעורים**

**רציונאל / תקציר:**

עריכת אירוע פורימי בבית הספר היא אתגר חינוכי משמעותי. בבתי ספר אחדים יש מסורות, אחרים מתלבטים מידי שנה כיצד לחגוג. ההזדמנות לשמוח היא גם הזדמנות לפרוק כל עול ולבחון את הגבולות של תפקוד בית הספר... אנו רואים חשיבות רבה ביצירת ארוע שמח ופורימי ע"י בית הספר, אירוע שמביא לביטוי גם כישורים של תלמידנו, ומפגיש מורים, תלמידים וצוות בית ספר במפגש אחר.

אנו מציעים כאן דגם של פעילות 'סלטרון פורימי'. "סלטרון" הינו פעילות תחרותית בקבוצות המשלבת שירה, הופעה ,יצירתיות וחידוני ידע . מסגרת הפעלה עליזה המפעילה כוחות יצירתיים מתוך בית הספר.

**מטרות:**

* בית הספר יארגן מסיבה מתוך הסתכלות חינוכית, המשתפת את כלל באי ביה"ס.
* התלמידים יחגגו באירוע מפעיל המעודד יצירתיות ומקוריות.
* התלמידים יעברו חוויה מגבשת בבית הספרת.

**בכדי לקיים סלטרון יש להערך בצורה הבאה:**

**מיקום והכנות מוקדמות:**

* כיתה – אולם בהתאם לגודל הקבוצה.
* רצוי שהישיבה תהיה על הרצפה [על מחצלות או שטיחים].
* להכין במה /שטח לשלב ההופעות.
* לקבוצה גדולה יש צורך במערכת הגברה ומיקרופון למנחה .
* מומלץ מאד: אורגנית ,אקורדיון, או עמדת השמעת מוסיקה.
* חומרים לביצוע המשימות –רצוי להכין מראש ארגז עם חומרים לכל קבוצה.
* לוח ניקוד גדול וברור.
* צוות מפעיל: מנחה, שופטים , מסייע למנחה שאחראי גם ללוח הניקוד, רצוי גם מנגן או אחראי על הפעלת מוסיקה.
* היערכות לשלב הניקיון.

**חלוקה לקבוצות:**

* בכל קבוצה בין 5- 15 משתתפים.
* 3 - 10 קבוצות.
* ניתן ליצור קבוצות רב גילאיות.
* יש לתכנן מראש את החלוקה לקבוצות בכדי ליצור איזון .
* מומלץ למנות ראשי קבוצות.
* לפעילות בקבוצה גדולה כדאי להשתמש במדבקות צבעוניות לסימון הקבוצות ע"י חלוקה מראש.
* לפעילות בקבוצה קטנה ניתן להכין פאזל פורימי לכל קבוצה. כל משתתף מקבל חלק ומחפש את המשתתפים להם חלקים משלימים . מסביב לכל פאזל נוצרת קבוצה.

**עצות למתכננים:**

* אחראים על הניקיון בתום הפעילות -לבקש מתנדבים/למנות מראש תלמידים. למנות שופטים : אפשר מורים, עובדי מנהלה , תלמידים מכיתות אחרות וכד'.
* למצוא תלמיד\מורה\הורה שילווה בנגינה באורגן , פסנתר וכד'.
* להכין את הפעילות עם צוות של תלמידים, אפשר שתלמידים בוגרים יהוו צוות מתכנן. בכל מקרה רצוי למנות מראש ראשי קבוצות ולידע אותם על מהלך הפעילות.

**מהלך הפעילות :**

|  |  |  |
| --- | --- | --- |
| **משימה א: שירי החג**  | **משימה ב': חידון**  | **משימה ג': דמויות מן המגילה**  |
| משך ביצוע: 5 דקות | משך ביצוע: דקה לכל חידה.  | משך ביצוע: כחצי שעה להכנות |
| שלב א:ערכו רשימה של כל שירי פורים. ניתן להוסיף כל שיר שבו מופיע המילה ליצן, חיוך, חיוכים, צחוק .שלב ב:בתום זמן כתיבת השירים עורך המנחה סבב שבו כל קבוצה שרה שיר אחד מתוך הרשימה. קבוצה שתחזור על שיר שכבר הושר או לא יהיה לה שיר חדש, יוצאת מן המשחק. עצות למנחה: הסבב צריך להיות קצבי ומהיר. שורה- בית מתוך השיר. יש להכריז בקול על קבוצה שיצאה מן הסבב. במקביל לרשום נקודות על לוח הניקוד. להיזהר מאובדן ריכוז של הקבוצות שיצאו מהסבב. | סבב של חידות לכל קבוצה בהתאם לרמת הקבוצה. רצוי להכין שלושה שלבים של חידות מסוגים שונים כגון: שאלות ידע הקשורות לפורים, חידות מצוירות הקשורות לפורים, חידות מוסיקליות [השמעת פתיחה מוסיקלית של שיר] עצות למנחה**:** כדי ליצור קשב גם בזמן ששואלים קבוצות אחרות, ניתן לתת לכל ראש קבוצה דפים וכלי כתיבה. אם קבוצה מסוימת לא יודעת את התשובה יכולה הקבוצה להתייעץ ותוך חצי דקה לשלוח תשובה כתובה למנחה.  | שלב א:כל קבוצה מקבלת דמות מן המגילה. הקבוצה מקבלת חומרים [ניירות צבעוניים וזוהרים , גליל על –בד, דבק מספריים מהדקים וכד'] להכנת תחפושות לחברי הקבוצה: כובעים, חגורות, צעיפים, כתרים וכד'. אפשר להוסיף גם חומרים לאיפור פנים. במקביל הקבוצה צריכה לחבר שיר [מילים למנגינה ידועה ] המספר על הדמות מן המגילה.שלב ב:בתום זמן ההיערכות הקבוצה תצטרך להופיע בפני שאר הקבוצות לבושה בתלבושת ולשיר את השיר שלה.  |
| ניקוד**:** 5 נק' לכל שיר הקבוצה שנשארה אחרונה מקבלת בונוס של 15 נק' | ניקוד**:** שאלה קלה -10 נק'שאלה קשה- 20 נק'תשובה- כתובה 5 נק' | ניקוד: לפי החלטת השופטים . ניקוד נפרד על התחפושת, השיר והביצוע.  |
| מומלץ**:** ללוות את השירים בכלי נגינה | מומלץ: להכין שאלות משתי דרגות קושי. אם הקבוצה לא מצליחה לענות לשאלה הקשה היא מקבלת שאלה קלה. מחייב הכנה של חידון כפול.  | מומלץ: לשלוח את השופטים לקבוצות בזמן ההיערכות ולתת ניקוד על עבודת הקבוצה. אפשר : לחפש רק את אחד מחברי הקבוצה. אם הקבוצה גדולה מידי זה משאיר יותר מידי חברים לא פעילים. מאידך פחות בלאגן.  |

* **ניתן למצא ברשת חידונים רבים לפורים לפניכם מספר קישוריות לדוגמא:**

חידון אינטרנטי [לחצו כאן](http://www.rabinkg.net/lei/hidonPurim.asp)

**חידון באתר בני המושבים** [**לחצו כאן**](http://www.bmoshavim.co.il/?CategoryID=313&ArticleID=551&SearchParam=%D7%A4%D7%95%D7%A8%D7%99%D7%9D)

חידון במצגת לבי"ס יסודי [לחצו כאן](file:///C%3A%5CDocuments%20and%20Settings%5Chaya%5CLocal%20Settings%5CTemporary%20Internet%20Files%5CContent.Outlook%5CHAMOCH0P%5Chalachayomit.com%5Ckevatzim%5CAzulaiYosef%5CYA%20chidon%20Purim.ppt)

**שלב הסיכום:** סיכום הנקודות והכרזת זוכים +חלוקת פרס.